Държавен вестник, бр. 51, 2011 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  51
решение на Комисията за защита на потребителите, 
прието с протокол № 23 от заседание, проведено 
на 26.05.2011 г., чл. 92, ал. 1, 2 и 5 във връзка с 
чл. 87 и чл. 88, ал. 1, т. 2 от Закона за защита 
на потребителите, Наредбата за условията и реда 
за изтегляне от пазара, изземване от потребите­
лите и унищожаване на опасни стоки и за реда 
за обезщетяване на потребителите в случаите на 
изземване на опасни стоки във връзка с чл. 99 от 
Закона за защита на потребителите, чл. 73 от Ад­
министративнопроцесуалния кодекс, изискванията 
на стандарт БДС EN 14682, т. 3.1.3 – „Когато се 
допускат връзки, те трябва да бъдат прикрепени за 
облеклото, например с използване на тунел поне 
в една точка, разположена на равно разстояние от 
изходните точки“, т. 3.4.1 – „Свободните краища 
на връзките в областта на талията трябва да се 
показват най-много 140 mm от всеки край, когато 
облеклото е отворено в своята най-широка част, 
поставено в хоризонтално положение“, и предвид, 
че предлаганият на пазара детски спортен ком-
плект от две части – суичър и панталон, търговска 
марка: RAMAN, арт. № 706-2#, размери: 6, 8, 12 и 
14, състав: 100 % полиестер, произведено в Турция, 
суичърът има надписи на лицевата страна – Club 
FURST ROUND 25, закопчаването е с цип и 2 
бр. джобове, има прикрепен и пришит етикет с ин­
формация на чужд език за марка, арт. № и размер; 
панталонът е с функционална, пристягаща връзка 
в областта на талията с пластмасови накрайници, 
2 бр. джобове, с кантове, състав: 100 % polyester, 
не отговаря на изискванията за безопасност поради 
наличие при детския панталон на функционална, 
пристягаща, връзка (шнур) в областта на талията 
с тунел за закрепване, която не е прикрепена за 
облеклото в поне една точка, разположена на 
равно разстояние от изходните точки, измерената 
дължина на свободните краища на връзките в 
областта на талията са над допустимите 140 mm, 
когато облеклото е отворено в своята най-широка 
част, поставено в хоризонтално положение, същест­
вува риск от наранявания и се счита за опасна за 
потребителите, нареждам:
1. Забранявам вноса, износа, възмездното или 
безвъзмездното пускане на пазара на детски спор­
тен комплект от две части – суичър и панталон, 
търговска марка: RAMAN, арт. № 706-2#, размери: 
6,8,12 и 14, състав: 100 % полиестер, произведе­
но в Турция, суичърът има надписи на лицевата 
страна – Club FURST ROUND 25, закопчаването е 
с цип и 2 бр. джобове, има прикрепен и пришит 
етикет с информация на чужд език за марка, арт. 
№ и размер; панталонът е с функционална, прис­
тягаща връзка в областта на талията с пластмасови 
накрайници, 2 бр. джобове, с кантове, състав: 100 % 
polyester, като стока, представляваща сериозен риск 
и опасност за здравето на потребителите. 
2. Вносителите и дистрибуторите да организи­
рат незабавното и ефективно изтегляне от пазара 
и изземването от потребителите на описаната в 
заповедта стока по реда, условията и в сроковете, 
визирани в Наредбата за условията и реда за из­
тегляне от пазара, изземване от потребителите и 
унищожаване на опасни стоки и за реда за обезще­
тяване на потребителите в случаите на изземване на 
опасни стоки, и да отправят предупреждения към 
потребителите за рисковете, които стоката съдържа.
3. На основание чл. 74 във връзка с чл. 60, 
ал. 1 от Административнопроцесуалния кодекс 
допускам предварително изпълнение на заповедта 
с цел да не се допусне увреждане на здравето на 
потребителите.
4. Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.
5. Заповедта може да се обжалва чрез предсе­
дателя на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: Д. Лазаров 
7691
АГЕНЦИЯ ЗА ПРИВАТИЗАЦИЯ И 
СЛЕДПРИВАТИЗАЦИОНЕН КОНТРОЛ
РЕШЕНИЕ № 1504
от 15 юни 2011 г.
На основание чл. 1, ал. 2, т. 5, чл. 4, ал. 5, 
чл. 22г, ал. 3 ЗПСК във връзка с Решение № 66 от 
3.02.2011 г. на Министерския съвет и протоколно 
решение № 888 от 15.06.2011 г. от заседанието на 
изпълнителния съвет Агенцията за приватизация 
и следприватизационен контрол реши:
Открива процедура за приватизационна про­
дажба на имот, частна държавна собственост, не­
жилищна новострояща се сграда, намираща се в 
София, бул. Цариградско шосе 113А, представляваща 
редакционен корпус в степен на изграждане „груб 
строеж“, ведно с прилежащия є терен, намиращи се 
в София, район „Младост“, м. НПЗ Изток – Къро, 
кв. 12, УПИ V-1327.
Изпълнителен директор: Ем. Караниколов
7692
СТОЛИЧНА ОБЩИНА
РЕШЕНИЕ № 54
от 27 януари 2011 г.
Със заявление вх. № ГР-70-00-823 от 28.12.2009 г. 
е поискано съгласие за изработване на изменение 
на план за регулация (ИПР) от „Централна авто­
гара“ – АД. Приложено е мотивирано предложе­
ние за изработване на ПУП – ИПР. Със Заповед 
№ РД-09-50-615 от 26.04.2010 г. на главния архитект 
на Столичната община е допуснато изменение на 
действащия регулационен план, в която са указани 
изискванията на отделите в Дирекция „Архитек­
тура и градоустройство“. Внесен е проект, който е 
обявен на основание чл. 128, ал. 3 ЗУТ. С писмо 
№ АС-66 02-234-(4) от 19.10.2010 г. район „Сердика“ 
ни уведомява, че при обявяването на проекта на 
заинтересуваните лица е постъпило едно възражение.
Изпълнени са изискванията на отделите при ДАГ. 
Представени са съгласувателни писма от „Софийска 
вода“ – АД – 08.2010 г., „БТК“ – АД – 9.09.2010 г., 
„Софиягаз“ – 14.09.2010 г., Дирекция „Зелена 
система“ при СО – 4.10.2010 г., „Улично освет­
ление“ – ЕАД – 21.09.2010 г., „Топлофикация Со­
фия“ – ЕАД – 27.08.2010 г., „ЧЕЗ Разпределение 
България“ – АД – 27.08.2010 г. Съгласуван е с ОП 
„София проект“.